ьОБЩИНСКА ИЗБИРАТЕЛНА КОМИСИЯ САПАРЕВА БАНЯ

Тел: 0889/548369; e-mail: oik1041@cik.bg; гр. Сапарева баня; ул. “Германея“ № 1

**ПРОТОКОЛ**

**№ 018-МИ/27.10.2019г.**

Днес, 27.10.2019 г. в 08:30 ч. в сградата на Община Сапарева баня, гр. Сапарева баня, ул. ”Германея” № 1, ет. 3, Заседателна зала се проведе заседание на Общинска избирателна комисия /ОИК/ гр. Сапарева баня, назначена с Решение на Централна избирателна комисия № 883-МИ от 30.08.2019 г., Решение № 955-МИ от 04.09.2019 г. на ЦИК, изменено с Решение №1048-МИ от 11.09.2019г. на ЦИК и Решение 987-МИ от 05.09.2019 г. на ЦИК за произвеждане на избори за общински съветници и кметове на 27.10.2019г.

На заседанието присъстват, както следва: Председател: Илияна Бойчева Базиргянова, Зам. Председатели: Йорданка Лазарова Наумова-Метаниева, Гергана Борисова Николова, Секретар: Катя Георгиева Димитрова и членове: Милена Кирилова Дашева, Емилия Димитрова Гелева, Росица Василева Йоцова, Надежда Кирилова Дерменджиева-Стършелова, Радостина Йорданова Сакаджийска, Веселка Иванова Йорданова и Бойко Иванов Ненков.

Отсъстват: Няма.

На заседанието присъстват повече от половината членове на ОИК Сапарева баня. На основание чл. 85, ал. 3 от Изборния кодекс комисията има изискуемия от закона кворум за провеждане на заседанието.

Председателят откри заседанието при следния дневен ред:

1. Изменение на Решение № 062-МИ от Протокол № 010 от 27.09.2019 г. на ОИК Сапарева баня.
2. Определяне на комисии за проверка по постъпил сигнал вх. № 001/27.10.2019 г.
3. Решение отнсно констатираните факти от определените комисии по постъпил Сигнал вх. № 001/27.10.2019 год., 8,30 ч., от регистър на жалбите на ОИК от Марта Георгиева Желязкова-Копанарска, с адрес: гр. Сапарева баня, ----------.
4. Определяне на комисии за проверка по постъпил сигнал вх. № 002/27.10.2019 г
5. Решение отнсно констатиране от определена комисия по Постъпил Сигнал вх. № 002/27.10.2019 год., 10,00 ч., от регистър на жалбите на ОИК от Марта Георгиева Желязкова-Копанарска, с адрес: гр. Сапарева баня, -----------------.

След проведено обсъждане по дневния ред на основание чл. 85, ал. 7 от Изборния кодекс се проведе гласуване:

Гласували 11 членове на ОИК: „за" 11 - Гласували поименно: Илияна Базиргянова, Йорданка Наумова - Метаниева, Гергана Николова, Катя Димитрова, Милена Дашева, Емилия Гелева, Радостина Сакаджийска, Росица Йоцова, Надежда Дерменджиева-Стършелова, Веселка Йорданова и Бойко Ненков.

„против”: НЯМА.

С 11 гласа „ЗА“ дневният ред беше приет. Комисията пристъпи към работа.

**По т. 1 от дневния ред:** Изменение на Решение № 062-МИ от Протокол № 010 от 27.09.2019 г. на ОИК Сапарева баня.

Докладва председателят на Общинска избирателна комисия Сапарева баня.

В ОИК Сапарева баня е постъпило предложение с вх. № 114/27.10.19г. в регистъра на ОИК Сапарева баня от Марта Георгива Желязкова – Копанарска, с ЕГН ----------, л.к. ----------в качеството й на преупълномощен представител на Виктор Томов Янев-областен управител на ПП ГЕРБ за област Кюстендил, в качеството си на пълномощник на Бойко Методиев Борисов-Председател и представляващ ПП ГЕРБ, с което е поискано извършването на замяна на член на СИК в секция 104100006, с адрес Сапарев баня, както следва: лицето Веселина Иванова Гелева, ЕГН ---------- да бъде назначена на мястото на Даниела Александрова Бичакова, ЕГН ----------, която с Решение № 062-МИ/27.09.2019 год. на ОИК Сапарева баня, е назначена за член на СИК 104100006, находяща се в гр. Сапарева баня, СУ „Христо Ботев“, ул. „Княз Борис“ № 3, като последната бъде освободена от длъжност.

ОИК Сапарева баня на свое заседание на 27.09.2019 г прие Решение № 062-МИ, с което назначи съставите на СИК на територията на община Сапарева баня. Във връзка с постъпилото предложение от упълномощения представител Общинска избирателна комисия Сапарева баня е необходимо да измени Решение № 062-МИ от Протокол № 10 от 27.09.2019 г.

След проведено обсъждане на основание чл. 85, ал. 7 от Изборния кодекс се проведе гласуване:

Гласували 11 членове на ОИК: „за“ 11 - Гласували поименно: Илияна Базиргянова, Йорданка Наумова - Метаниева, Гергана Николова, Катя Димитрова, Милена Дашева, Емилия Гелева, Радостина Сакаджийска, Росица Йоцова, Надежда Дерменджиева-Стършелова, Веселка Йорданова и Бойко Ненков.

„против”:- НЯМА

Предвид изложеното и на основание чл. 87, ал. 1, т. 5 и т. 6 във връзка с чл. 51, ал. 2, т. 1 от Изборния кодекс и Писмо вх.№ 095/18.10.2019г. на ЦИК във връзка с Решение № 062-МИ/27.09.2019 год. на ОИК Сапарева баня, Общинска избирателна комисия Сапарева баня

**РЕШЕНИЕ № 085-МИ**

1. Изменя т. 1 от Решение № 062-МИ от Протокол № 010 от 27.09.2019 г. на Общинска избирателна комисия Сапарева баня и приема направеното от ПП ГЕРБ предложение за промяна в СИК 104100006, находяща се в гр. Сапарева баня, СУ „Христо Ботев“, ул. „Княз Борис“ № 3, от квотата на ПП ГЕРБ в Община Сапарева баня.

2. **ОСВОБОЖДАВА** Даниела Александрова Бичакова, ЕГН ---------- като член на СИК 104100006, като вместо нея **НАЗНАЧАВА** Веселина Иванова Гелева, ЕГН ----------.

3. Анулира, издаденото удостоверение на Даниела Александрова Бичакова, ЕГН ----------

4. На новоназначения член на СИК Веселина Иванова Гелева да се издаде удостоверение.

Решението подлежи на обжалване пред ЦИК, чрез Общинска избирателна комисия Сапарева баня, в 3-дневен срок от обявяването му.

**По т. 2 от дневния ред.** Определяне на комисии за проверка по постъпил сигнал вх. № 001/27.10.2019 г.

Докладва председателят на Общинска избирателна комисия Сапарева баня.

В ОИК Сапарева баня е постъпил Сигнал вх. № 1/27.10.2019 год. от Марта Георгиева Желязкова-Копанарска, с адрес: гр. Сапарева баня, ----------. в сигнала се твърди, че на 27.10.2019 год. в 07.00 часа при откриване на изборния ден са забелязани агитационни материали на назависимия кандидат за кмет Костадин Николов, както и на листите на кандидатите за общински съветници на партиите: „Обединени земеделци“ и „Възраждане“. Агитационните материали са поставени на места в близост до помещенията за гласуване, а именно: в село Сапарево на контейнер за смет и в сградата на кметството на първи етаж; в квартал Гюргево на чешмата в училището; в град Сапарева баня на оградата на СУ „Христо Ботев“; село Овчарци в двора на училището.

Предлагам да се формират две комисии за установяване на нарушениятя както следва:

-за с. Сапарево, кв. Гюргево и гр. Сапарева баня – Илияна Базиргянова, Веселка Йорданова и Росица Йоцова

-за с. Овчарци – Надежда Дерменджиева, Радостина Сакаджийска и Милена Дашова

След проведено обсъждане на основание чл. 85, ал. 7 от Изборния кодекс се проведе гласуване:

Гласували 11 членове на ОИК: „за“ 11 - Гласували поименно: Илияна Базиргянова, Йорданка Наумова - Метаниева, Гергана Николова, Катя Димитрова, Милена Дашева, Емилия Гелева, Радостина Сакаджийска, Росица Йоцова, Надежда Дерменджиева-Стършелова, Веселка Йорданова и Бойко Ненков.

„против”:- НЯМА

Предвид изложеното и на основание чл. 87, ал. 1, т. 22, т. 34 и чл. 186, ал. 1 от Изборния кодекс и т. 15. 2 от Решение № 794-МИ/27.08.2019 г. на ЦИК, Общинска избирателна комисия Сапарева баня взе следното

**РЕШЕНИЕ № 086-МИ**

ОИК Сапарева баня определя комисии за извършване на проверка по сигнал както следва:

1. за с. Сапарево, кв. Гюргево и гр. Сапарева баня – Илияна Базиргянова, Веселка Йорданова и Росица Йоцова
2. за с. Овчарци – Надежда Дерменджиева, Радостина Сакаджийска и Милена Дашова.

За извършените проверки на място да бъдат съставени констативни протоколи, които да бъдат приложени към преписката по сигнала.

Решението подлежи на обжалване пред ЦИК, чрез Общинска избирателна комисия Сапарева баня, в 3-дневен срок от обявяването му.

**По т. 3 от дневния ред.** Решение отнсно констатираните факти от определените комисии по постъпил Сигнал, вписан в регистъра на жабите на ОИК вх. № 1/27.10.2019 год. от Марта Георгиева Желязкова-Копанарска, с адрес: гр. Сапарева баня, -----------.

Докладва председателят на Общинска избирателна комисия Сапарева баня.

В ОИК Сапарева баня е постъпил Сигнал вх. № 1/27.10.2019 год. от Марта Георгиева Желязкова-Копанарска, с адрес: гр. Сапарева баня, ----------. в сигнала се твърди, че на 27.10.2019 год. в 07.00 часа при откриване на изборния ден са забелязани агитационни материали на назависимия кандидат за кмет Костадин Николов, както и на листите на кандидатите за общински съветници на партиите: „Обединени земеделци“ и „Възраждане“. Агитационните материали са поставени на места в близост до помещенията за гласуване, а именно: в село Сапарево на контейнер за смет и в сградата на кметството на първи етаж; в квартал Гюргево на чешмата в училището; в град Сапарева баня на оградата на СУ „Христо Ботев“; село Овчарци в двора на училището.

Съгласно чл. 184, ал. 1 от ИК забранява поставянето на агитационни материали на партии, коалиции и инциативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването.

1. С оглед разпоредбата на чл. 184, ал. 1 от ИК и постъпилия сигнал в ОИК, комисия в състав Илияна Бойчева Базиргянова, Веселка Иванова Йорданова и Росица Василева Йоцова, извърши проверка на място, която установи: в село Сапарево на контейнер за смет има залепени агитационни материали, които се намират на разстояние по-малко от 50 м.; липсват такива в сградата на кметството на първи етаж; в квартал Гюргево на чешмата в двора на сградата където се помещава избирателната секция, има скъсани агитационни материали на разстояние по-малко от 50 м.; в град Сапарева баня на оградата на СУ „Христо Ботев“ има залепени агитационни материали, но се намират на разстояние по-голямо от 50 м.;
2. С оглед разпоредбата на чл. 184, ал. 1 от ИК и постъпилия сигнал в ОИК, комисия в състав Надежда Дерменджиева, Радостина Сакаджийска и Милена Дашова, извърши проверка на място, която установи: в село Овчарци са залепени агитационни материали на входа на двора и на багер, паркиран в двора на училището, които са на разстояние по-малко от 50 м.

Комисиите прилагат 2 броя констативни протоколи от извършената проверка, неразделна част от настоящия протокол и преписката по сигнала.

Предвид изложеното ОИК Сапарева баня следва да се произнесе по постъпилия сигнал.

След проведено обсъждане на основание чл. 85, ал. 7 от Изборния кодекс се проведе гласуване:

Гласували 11 членове на ОИК: „за" 9 - Гласували поименно: Илияна Базиргянова, Милена Дашева, Емилия Гелева, Росица Йоцова, Надежда Дерменджиева-Стършелова, Веселка Йорданова, Йорданка Наумова- Метаниева, Гергана Николова, Радостина Сакаджийска.

 „против”:- Катя Димитрова и Бойко Ненков

Предвид изложеното и на основание чл. 87, ал. 1, т. 22 и чл. 186, ал. 1 от Изборния кодекс и т. 15. 2 от Решение № 794-МИ/27.08.2019 г. на ЦИК, Общинска избирателна комисия Сапарева баня взе следното

**РЕШЕНИЕ № 087-МИ**

**УСТАНОВЯВА** нарушение на чл. 183,  ал. 3 ИК за агитационни материали, поставени на: в село Сапарево на контейнер за смет до секция 104100001 и 104100002, в квартал Гюргево на чешмата в двора на сградата където се помещава избирателна секция 104100003 и село Овчарци на входа на двора и на багер, паркиран в двора на училището в секция 104100007,

**УКАЗВА** на кмета на Община Сапарева баня, както и на кмета на село Сапарево, да предприемат необходимите действия по премахване на агитационните материали, поставени в нарушение на ИК и описани в мотивите на настоящото решение.

Решението подлежи на оспорване в тридневен срок от обявяването му пред ЦИК по реда на чл. 88 от ИК.

**По т. 4 от дневния ред.** Определяне на комисия за проверка по постъпил сигнал вх. № 002/27.10.2019 г Докладва председателят на Общинска избирателна комисия Сапарева баня.

В ОИК Сапарева баня е постъпил Сигнал вх. № 2/27.10.2019 год. от Марта Георгиева Желязкова-Копанарска, с адрес: гр. Сапарева баня, ----------. в сигнала се твърди, че на 27.10.2019 год. в 07.00 часа при откриване на изборния ден са забелязани агитационни материали на назависимия кандидат за кмет Костадин Николов, както и на листите на кандидатите за общински съветници на партиите: „Обединени земеделци“ и „Възраждане“ в село Ресилово в близост до помещенията за гласуване – на спирката.

Предлагам да се формира комисия за установяване на нарушениятя както следва:

за с. Ресилово - Катя Димитрова, Милена Дашева, Гергана Николова и Радостина Сакаджийска

След проведено обсъждане на основание чл. 85, ал. 7 от Изборния кодекс се проведе гласуване:

Гласували 11 членове на ОИК: „за“ 11 - Гласували поименно: Илияна Базиргянова, Йорданка Наумова - Метаниева, Гергана Николова, Катя Димитрова, Милена Дашева, Емилия Гелева, Радостина Сакаджийска, Росица Йоцова, Надежда Дерменджиева-Стършелова, Веселка Йорданова и Бойко Ненков.

„против”:- НЯМА

**РЕШЕНИЕ № 088-МИ**

ОИК Сапарева баня определя комисия за извършване на проверка по сигнал както следва:

1. за с. Ресилово - Катя Димитрова, Милена Дашева, Гергана Николова и Радостина Сакаджийска

За извършената проверка на място да бъдат съставени констативен протокол, който да бъде приложен към преписката по сигнала.

Решението подлежи на обжалване пред ЦИК, чрез Общинска избирателна комисия Сапарева баня, в 3-дневен срок от обявяването му.

**По точка 5 от дневния ред:** Решение отнсно констатиране от определена комисия по Постъпил Сигнал вх. № 002/27.10.2019 год., 10,00 ч., от регистър на жалбите на ОИК от Марта Георгиева Желязкова-Копанарска, с адрес: гр. Сапарева баня, ----------.

Докладва председателя

Необходимо е да се вземе решение отнсно констатираното от определена комисия по Постъпил Сигнал вх. № 002/27.10.2019 год., 10,00 ч., от регистър на жалбите на ОИК от Марта Георгиева Желязкова-Копанарска, с адрес: гр. Сапарева баня, ----------. в сигнала се твърди, че на 27.10.2019 год. в 07.00 часа при откриване на изборния ден са забелязани агитационни материали на назависимия кандидат за кмет Костадин Николов, както и на листите на кандидатите за общински съветници на партиите: „Обединени земеделци“ и „Възраждане“ в село Ресилово в близост до помещенията за гласуване – на спирката.

Съгласно чл. 184, ал. 1 от ИК забранява се поставянето на агитационни материали на партии, коалиции и инциативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването.

С оглед разпоредбата на чл. 184, ал. 1 от ИК и постъпилия сигнал в ОИК, комисия в състав Катя Димитрова, Милена Дашева, Гергана Николова и Радостина Сакаджийска, извърши проверка на място и е приложила констативен протокол, неразделна част от настоящото решение.

След проведено обсъждане на основание чл. 85, ал. 7 от Изборния кодекс се проведе гласуване:

Гласували 11 членове на ОИК: „за“ 11 - Гласували поименно: Илияна Базиргянова, Йорданка Наумова - Метаниева, Гергана Николова, Катя Димитрова, Милена Дашева, Емилия Гелева, Радостина Сакаджийска, Росица Йоцова, Надежда Дерменджиева-Стършелова, Веселка Йорданова и Бойко Ненков.

„против”:- НЯМА

**РЕШЕНИЕ № 089-МИ**

**НЕ УСТАНОВЯВА** нарушение на чл. 183,  ал. 3 ИК.

Решението подлежи на обжалване пред ЦИК, чрез Общинска избирателна комисия Сапарева баня, в 3-дневен срок от обявяването му.

Заседанието се закри в 13:00ч.

Председател:..........................

/Илияна Базиргянова/

Секретар:.................................

/Катя Димитрова